CELEX: 32007R0037
Language: mt
Date: 2007-01-17 00:00:00
Title: Regolament tal-Kummissjoni (KE) Nru 37/2007 tas- 17 ta' Jannar 2006 li jemenda r-Regolament (KE) Nru 990/2006 dwar is-sejħa għall-offerti permanenti għall-esportazzjoni taċ-ċereali miżmuma mill-aġenziji ta' intervent tal-Istati Membri

818               MT             Il-Ġurnal Uffiċjali ta’ l-Unjoni Ewropea                    5.12.2008

32007R0037

18.1.2007                    IL-ĠURNAL UFFIĊJALI TA’ L-UNJONI EWROPEA                           L 11/3

                 REGOLAMENT TAL-KUMMISSJONI (KE) Nru 37/2007

                                      tas-17 ta' Jannar 2006

     li jemenda r-Regolament (KE) Nru 990/2006 dwar is-sejħa għall-offerti permanenti
    għall-esportazzjoni taċ-ċereali miżmuma mill-aġenziji ta’ intervent tal-Istati Membri

IL-KUMMISSJONI TAL-KOMUNITAJIET EWROPEJ,

wara li kkunsidrat it-Trattat li jistabbilixxi l-Komunità Ewropea,

wara li kkunsidrat ir-Regolament tal-Kunsill (KEE) Nru 1784/2003 tad-29 ta’ Settembru 2003
dwar l-organizzazzjoni komuni tas-suq fiċ-ċereali1, u b’mod partikolari l-Artikolu 6 tiegħu,

Billi:

(1)      L-Artikolu 10(2) tar-Regolament tal-Kummissjoni (KE) Nru 990/20062 jistabbilixxi li
         l-obbligu ta’ esportazzjoni huwa kopert minn garanzija li l-ammont tagħha huwa
         ugwali għad-differenza bejn il-prezz ta’ intervent validu fil-jum tas-sejħa ta’ offerti u
         l-prezz aġġudikat, mingħajr ma jkun inqas minn 25 EUR għal kull tunnellata.

(2)      Għall-operaturi li jaġġudikaw il-lottijiet tas-segala għall-esportazzjoni, is-sitwazzjoni
         komparattiva, fis-suq tal-esportazzjoni u fis-suq intern, tal-prezzijiet tas-suq tas-segala
         tista’ twassal li tkun finanzjarment interessanti għalihom jekk jerġgħu jagħmlu bejgħ
         fis-suq intern u jitilfu l-garanzija msemmija. Sabiex tkun evitata din is-sitwazzjoni u
         sabiex is-sejħa għall-offerti koperta mir-Regolament (KE) Nru 990/2006 tkun tista’
         taħdem b’mod effikaċi, għandha tiżdied l-imsemmija garanzija għas-segala.

(4)      Għalhekk għandu jiġi emendat ir-Regolament (KE) Nru 990/2006.

(5)      Il-miżuri stabbiliti f’dan ir-Regolament jaqblu mal-opinjoni tal-Kumitat ta’ Ġestjoni
         taċ-ċereali,

1
         ĠU L 270, 21.10.2003, p. 78. Ir-Regolament kif emendat l-aħħar bir-Regolament tal-
         Kummissjoni (KE) Nru 1154/2005 (ĠU L 187, 19.7.2005, p.11.)
2
         ĠU L 179, 1.7.2006, p. 3. Ir-Regolament kif emendat l-aħħar bir-Regolament (KE) Nru 1349/2006
         (ĠU L 250, 14.9.2006, p.6)
 ---pagebreak--- 5.12.2008       MT             Il-Ġurnal Uffiċjali ta’ l-Unjoni Ewropea                        819

ADOTTAT DAN IR-REGOLAMENT:

                                            Artikolu 1

L-Artikolu 10, paragrafu 2 tar-Regolament (KE) Nru 990/2006 huwa mibdul bit-test li ġej :

"2. B’deroga mill-Artikolu 17(1) tar-Regolament (KEE) Nru 2131/93, l-obbligu ta’
esportazzjoni huwa kopert minn garanzija li l-ammont tagħha huwa ugwali għad-differenza
bejn il-prezz ta’ intervent li huwa validu fil-jum tas-sejħa għall-offerti u l-prezz aġġudikat,
mingħajr ma dan ikun inqas minn 50 EUR għal kull tunnellata ta’ segala u 25 EUR għaċ-
ċereali l-oħra. Nofs din il-garanzija titħallas mal-ħruġ tal-liċenzja għall-esportazzjoni u l-bqija
titħallas qabel ma jittieħdu ċ-ċereali mill-maħżen."

                                            Artikolu 2

Dan ir-Regolament jidħol fis-seħħ mit-tielet jum wara li jiġi ppubblikat f'Il-Ġurnal Ufficjali
tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell,

                                               Għall-Kummissjoni
                                               Mariann FISCHER BOEL
                                               Membru tal-Kummissjoni